ปฏิทินเซฺวียนหมิง

ปฏิทินเซฺวียนหมิง (宣明历) หรือในภาษาญี่ปุ่นมีชื่อว่า เซ็มเมียวเรกิ (宣明暦) เป็นปฏิทินสุริยจันทรคติของประเทศจีน โดยเคยใช้ในประเทศจีนช่วงคริสต์ศตวรรษที่ 9 เช่นเดียวกันกับอาณาจักรโครยอในเกาหลี ส่วนในประเทศญี่ปุ่นยังคงใช้ปฏิทินนี้ตั้งแต่ปลายคริสต์ศตวรรษที่ 9 ถึงปลายคริสต์ศตวรรษที่ 17

ประวัติ

จีน
ปฏิทินเซฺวียนหมิงเป็นหนึ่งในปฏิทินที่พัฒนาในช่วงราชวงศ์ถัง โดยเริ่มใช้ใน ค.ศ. 822 ถึง ค.ศ. 892 เป็นเวลา 71 ปี

ญี่ปุ่น
ปฏิทินนี้ถูกนำเข้าประเทศญี่ปุ่นใน ค.ศ. 859 บันทึกแรกสุดในการใช้งานปฏิทินนี้ถูกพบในช่วงเดือน 8 ปีโจงังที่ 3 (ค.ศ. 861) ในช่วงรัชสมัยจักรพรรดิเซวะ และยังคงใช้จนมีการเปลี่ยนไปใช้ปฏิทินโจเกียว ปฏิทินที่ชาวญี่ปุ่นพัฒนาใน ค.ศ. 1685 เพราะปฏิทินเซฺวียนหมิงมีข้อผิดพลาดไปประมาณสองวัน

ดูเพิ่ม
 ปฏิทินจีน
 ปฏิทินญี่ปุ่น
 แผนภูมิสวรรค์

อ้างอิง

อ่านเพิ่ม
 Charlotte von Verschuer (1985).  Les relations officielles du Japon avec la Chine aux VIIIe et IXe siècles (Hachi-kyū-seiki no Nitchū kankei), pp. 243–245 n. 114.

แหล่งข้อมูลอื่น
 National Diet Library, "The Japanese Calendar"

ปฏิทินจำเพาะ
เวลาในประเทศญี่ปุ่น